इयत्ता 8वी

विषय : मराठी

घटक : शब्दसंपत्ती

उपघटक : अलंकारिक शब्द

प्रस्तावना :

नमस्कार विद्यार्थी मित्रांनो तुमचं आजच्या या लेसनमध्ये स्वागत आहे. आज आपण शब्दसंपत्ती या घटकातील अलंकारिक शब्द हा उपघटक अभ्यासणार आहोत.

**आध्यापनाचे मुद्दे :**

1. अलंकाराला भारतीय समाजमनात विशेष असे स्थान आहे.
2. अलंकार म्हणजे दागिना.
3. सोन्या, चांदीच्या दागिन्यांनी ज्याप्रमाणे शरीराला व्यक्तिमत्त्वाला सौंदर्य प्राप्त होते, त्याचप्रमाणे शब्द अलंकाराने भाषेच्या सौंदर्यात भर पडते.
4. आपली भाषा अधिक परिणामकारक दिसावी म्हणून आपण भाषिक अलंकारिक शब्दाचा उपयोग करतो.
5. तिचे सौंदर्य खुलून दिसते.
6. तिच्यातील आशयाची खोली वाढते.
7. त्यामुळे अनेक अर्थपूर्ण, आशयधन शब्द वापरले जातात.
8. अलंकारिक शब्दाचा अर्थ समजून घ्यावा लागतो. वाक्यांनुसार तो कधी सकारात्मक तर कधी नकारात्मक असतो.
9. अलंकारिक शब्दाचा कधीच शब्दश: अर्थ घेता कामा नये.

प्रश्न स्पष्टीकरणासह

प्र.1 'अंगावर दागिना नसलेली स्त्री' या अर्थाची अलंकारिक शब्द निवडा.

अ) गर्भश्रीमंत ब) लंकेची पार्वती क) चंद्रिका ड) अहिल्याबाई

**स्पष्टीकरण : ब)**

लंकेची पार्वती म्हणजे लंकेत राहणारी पार्वती नव्हे, तर अंगावर एकही दागिना नसलेली स्त्री होय.

प्र.2 'कसलीही पारख नसलेला' या अर्थासाठी योग्य अलंकारिक शब्द कोणता ?

अ) गाजर पारखी ब) घाण्याचा बैल क) अंगठा छाप ड) चर्पट पंजरी

स्पष्टीकरण : अ)

जो कुठल्याही गोष्टीची पारख करत नाही तो म्हणजे गाजर पारखी होय.

प्र.3 'जबाबदारीचे काळजी उत्पन्न करणारे अधिकार पद' या अर्थासाठी योग्य अलंकारिक शब्द निवडा.

अ) हातचा मळ ब) काटेरी मुकूट क) त्रिशंकू अवस्था ड) उंटावरचा शहाणा

स्पष्टीकरण : ब)

काटेरी मुकूट जरी वरून शोभून दिसत असले तरी ते त्रासदायक असते. त्याप्रमाणेच जबाबदारीचे पद असते.

प्र.4 माधव वर्गातील मित्रांमध्ये सतत भांडण लावून देत असे त्यामुळे मित्र त्याला ......... म्हणत.

अ) गोगलगाय ब) टोळभैरव क) ताटाखालचे मांजर ड) कळीचा नारद

स्पष्टीकरण : क)

गोगलगाय म्हणजे शांत, निरूपद्रवी व्यक्ती, ताटाखालचे मांजर म्हणजे एखाद्याच्या पुढे-पुढे करणारा तर कळीचा नारद म्हणजे भांडणे लावणारा.

प्र.5 बरोबर असणारी जोडी ओळखा

अ) अत्यंत धनवान व्यक्ती - इंद्र ब) उपवास पडणे - थंडा फराळ

क) भांडणे लावणारा - भांडखोर ड) वयस्कर व्यक्ती - हिरवे पान

स्पष्टीकरण : ब)

भांडणे लावणारा - कळीचा नारद असणे, वयस्कर व्यक्ती म्हणजे पिकले पान, तर उपवास पडणे म्हणजे फराळाला काहीच नसणे.

प्र.6 चुकीची जोडी निवडा

अ) गुणकारी उपाय - रामबाण ब) कलरप्रिय व्यक्ती - कैकयी

क) तारे तोडणे - आकाशातून तारे तोडून आणणे.

ड) उंबराचे फुल - क्वचित भेटणारी व्यक्ती

स्पष्टीकरण : क)

तारे तोडणे म्हणजे वेड्यासारखे बोलणे होय.

प्र.7 'खडे फोडणे' या अलंकारिक शब्दाचा अर्थ कोणता ?

अ) निरूपाय होणे ब) दोष देणे

क) मोठ्याने हसणे ड) मार देणे

स्पष्टीकरण : ब)

खडे फोडणे म्हणजे आपल्या अपयशासाठी इतरांना दोष देणे होय.

प्र.8 'त्राटिका' या अलंकारिक शब्दाचा अर्थ काय होतो ?

अ) सुंदर बायको ब) वेडी बायको

क) फजितीची बायको ड) कजाग बायको

स्पष्टीकरण : ड)

त्राटिका म्हणजे कजाग बायको होय.

प्र.9 'चतुर्भुज होणे' या अलंकारिक शब्दाचा अर्थ पर्यायातून निवडा

अ) त्रास देणे ब) साक्ष घेणे क) लग्न होणे ड) वैर होणे

**स्पष्टीकरण :**

छत्तीसचा आकडा म्हणजे वैर तर चतुर्भुज होणे म्हणजे लग्न होणे होय.

प्र.10 'पालथ्या घागरीवर पाणी' या अलंकारिक शब्दाचा योग्य अर्थ पर्यायातून निवडा.

अ) निष्फळ श्रम ब) दोष झाकणे क) धुडकावणे ड) पळून जाणे

स्पष्टीकरण : अ)

'पालथ्या घागरीवर पाणी' या अलंकारिक शब्दाचा अर्थ निष्फळ श्रम असा होतो. पळून जाणे-पोबारा करणे.

सरावासाठी प्रश्न

प्र.1 'कुठल्याही गोष्टीचा शुभारंभ करणे' या अर्थाला अलंकारिक शब्द कोणता ?

अ) इतिश्री ब) ओनामा क) चंचूप्रवेश ड) तोंडघशी

प्र.2 'पाणी पाजणे' या अलंकारिक शब्दाचा अर्थ कोणता ?

अ) पराभव करणे ब) माघार घेणे क) रागावणे ड) पश्चाताप होणे

प्र.3 'अकलेचा खंदक' या अलंकारिक शब्दाचा अर्थ खालील पर्यायातून निवडा.

अ) लठ्ठ होणे ब) रागाने बेफाम होणे

क) मुर्ख मनुष्य ड) हकालपट्टी करणे.

प्र.4 माझ्या वडिलांचा शब्द म्हणजे ............... हे वाक्य अर्थपूर्ण होण्यासाठी योग्य अलंकारिक शब्द निवडा.

अ) राम म्हणणे ब) काळया दगडावरची रेघ

क) त्राटिका ड) रूद्रावतार

प्र.5 अल्पकाळ टिकणारे म्हणजे .............. (अलंकारिक शब्द निवडा)

अ) ओनामा ब) अळवावरचे पाणी

क) अजाण बाहू ड) मृगजळ

प्र.6 'शेंडे फळ' म्हणजे ............

अ) शेवटचे अपत्य ब) झाडाच्या शेंड्यावरील फळ

क) अशाश्वत गोष्ट ड) मुक्ताफळे

प्र.7 ' घागरगडाचा सुभेदार' या अलंकारिक शब्दाचा अर्थ काय होतो ?

अ) स्तुती करणे ब) मन खिन्न होणे

क) माया करणे ड) पाणक्या.

प्र.8 'साधा पण गुणी मनुष्य' या अर्थाचा अलंकारिक शब्द कोणता ?

अ) दीड शहाणा ब) झाकले माणिक क) उघडे माणिक ड) भागुबाई

प्र.9 'द्रव्य व विद्या दोन्ही नसलेला' या अर्थाचा अलंकारिक शब्द

अ) ठणठणपाळ ब) ठणठणकपाळ क) उघडे डोळे ड) षदकर्णी

प्र.10 'हळद लावणे' या अलंकारिक शब्दाचा अर्थ कोणता ?

अ) पिवळे करणे ब) लग्न होणे क) समर्थ ठरणे ड) त्रास देणे

उत्तर सूची (सरावासाठी प्रश्न)

1. ब 2) अ 3) क 4) ब 5) ब

6) अ 7) ड 8) ब 9) अ 10) ब